**Приложение – Подпрограма LIFE за околната среда: проекти от 2014 г.**

**Посочените суми се отнасят до общия бюджет на проектите в евро.**

**БЪЛГАРИЯ (BG) (2 проекта – 7,0 млн.)**

***LIFE „Природа и биоразнообразие“ (2 проекта – 7,0 млн.)***

**Светло бъдеще за черния лешояд (НПО „Зелени Балкани“ — Стара Загора):** С проекта ще се подпомогне завръщането на черния лешояд (*Aegypius monachus*) в България. Целта е в България да се създаде гнездова популация на вида, като 48 лешояда се преместят и освободят на специално приготвени места. В рамките на проекта ще бъдат осигурени местообитания и източници на храна за лешоядите и ще се работи за намаляване на заплахите, като отравяне или сблъсъци с електрически стълбове. Той ще допринесе за изпълнението на Балканския план за опазване на лешоядите.

[**Кратка информация за проекта**](http://ec.europa.eu/environment/life/project/Projects/index.cfm?fuseaction=search.dspPage&n_proj_id=5311)

**Земя за царския орел (Българско дружество за защита на птиците):** Проектът е съсредоточен върху всички зони от „Натура 2000“, които са от голямо значение за царския орел в България. Ще се изпробват модели за възстановяване и устойчиво управление на пасища и ще се възстановят хранителни местообитания. Също така ще бъдат изградени изкуствени гнезда и ще бъдат подсилени стратегическото планиране и националната законодателна рамка, за да се гарантира дългосрочното опазване на вида.

[**Кратка информация за проекта**](http://ec.europa.eu/environment/life/project/Projects/index.cfm?fuseaction=search.dspPage&n_proj_id=5312)